cyanic-selkie/wikianc huggingface dataset:
Dalers Kuzjajevs
Dalers Kuzjajevs (dzimis ) ir Krievijas futbolists, pussargs, Krievijas futbola izlases dalībnieks. Kopš 2017. gada spēlē Krievijas Premjerlīgas kluba FK Zenit Sanktpēterburga sastāvā.
Sedziers
Sedziers (arī Sedzera ezers, Sedzeris, Sedzeru ezers, Sedziera ezers, Sedzieris, Zeltiņš, Zeltiņu ezers) ir stipri aizaudzis ezers Rēzeknes novada Lendžu pagastā. Izvietojies pagasta dienvidaustrumos 1 km uz rietumiem no Cirma ezera. Krasti zemi, lēzeni, ietek 9 strauti un grāvji, tajā skaitā Svētā Jāņa upīte un Undupeite, iztek divi savienoti grāvji uz Cirma ezeru. Lielos palos Sedziers daļēji savienojas ar Cirma ezeru. Ezerā mīt līdaka, asaris, rauda, līnis, plaudis, rudulis, karūsa.
Selerija
Smaržīgā selerija (Apium graveolens) ir čemurziežu dzimtas garšaugs un dārzenis. Uzturā galvenokārt lieto tā lapas un saknes. Plaši tiek kultivētas trīs smaržīgās selerijas pasugas: salātu selerija (A. g. var. dulce), sakņu selerija (A. g. var. rapaceum) un lapu selerija (A. g. var. secalinum).
Sedziers
Ziemeļu un ziemeļaustrumu krastā Sarkaņu ciems, rietumu — Poznane, dienvidu — Kotāni. Ir vairākas peldvietas.
Puli Space Technologies
Puli Space Technologies ir Ungārijas kosmosa nozares uzņēmums. To 2010. gadā dibināja entuziastu grupa, vēloties piedalīties Google Lunar X Prize balvas izcīņā.
Sākotnēji komandas plāns bija 2015. gadā ar komerciālu nesējraķeti uz Mēness virsmas nogādāt mobili, kas pārvietotos vismaz 500 metru un uz Zemi nosūtītu fotogrāfijas. Mēness mobilis tika nosaukts par Puli, ungāru suņu šķirnes vārdā. 2013. gadā tika izgatavots Mēness mobiļa prototips un sākta tā testēšana. 2013. gadā to testēja Marokas tuksnesī, vadot no kontroles centra Bukarestē. 2014. gadā pabeigta Mēness mobiļa būve. Vēlāk Puli komanda izstājās no Lunar X Prize.
Vilhelms fon Lēbs
Vilhelms Jozefs Francis fon Lēbs (de, dzimis, miris ) bija vācu ģenerālfeldmaršals Otrā pasaules kara laikā. Kā karaspēka grupas "Ziemeļi" virspavēlnieks vadīja Latvijas okupāciju 1941. gadā.
Dzīvesgājums
Dzimis 1876. gadā Augšbavārijas pilsētā Landsbergā virsnieka Ādolfa Lēba ģimenē. Pēc humanitārās ģimnāzijas beigšanas 1895. gadā iestājās vācu armijas dienestā, 1900. gadā piedalījās Ķīnas Bokseru sacelšanās apspiešanā. Līdz 1909. gadam studēja Bavārijas kara akadēmijā, 1914. gada martā iecelts par 1. Bavārijas armijas korpusa štāba priekšnieka vietnieku.
Pirmā pasaules kara laikā 11. Bavārijas kājnieku divīzijas sastāvā karoja Rietumu frontē, pēc tam Austrumu frontē Galīcijā, Serbijā un Rumānijā. 1915. gadā Bavārijas karalis viņu iecēla dižciltīgo kārtā un piešķīra bruņinieka titulu Ritter von Leeb. Pēc kara strādāja Bavārijas kara ministrijā un piedalījās Bavārijas padomju republikas sacelšanās apspiešanā, 1929. gadā paaugstināts par ģenerālmajoru, no 1930. gada Bavārijas kara komendants, no 1933. gada komandēja 2. karaspēka grupu. Vērmahta augstākās pavēlniecības tīrīšanu jeb "Blomberga-Friča krīzes" (Blomberg-Fritsch-Krise) laikā 1938. gadā pēc Hitlera prasības uz laiku atstādināts no militārā dienesta, tomēr Sudetu krīzes laikā atjaunots amatā un komandēja 12. vācu armijas iebrukumu Čehoslovākijā. Otrā pasaules kara sākumā komandēja Karaspēka grupu C (Heeresgruppe C), kas 1940. gada pavasarī pārrāva franču Mažino līniju. 1940. gada jūlijā iecelts par ģenerālfeldmaršalu.
1941. gada pavasarī Lēbs tika iecelts par Karaspēka grupas "Ziemeļi" komandieri, kas no 1941. gada 22. jūnija okupēja Baltijas valstis un izvērsa uzbrukumu Ļeņingradas virzienā. Karaspēka grupas štābu 1941. gada jūlijā-augustā iekārtoja Malnavas muižā pie Latvijas-Krievijas robežas. Pēc domstarpībām ar Hitleru aplenktās Ļeņingradas ieņemšanas jautājumā 1941. gada decembrī tika atstādināts no amata un 1942. gada 16. janvārī 65 gadu vecumā ieskaitīts rezervē.
1945. gada 2. maijā ASV Armija viņu saņēma gūstā un Nirnbergas procesā 1948. gada oktobrī piesprieda atpakaļejošu trīs gadus ilgu cietumsodu un atbrīvoja no apcietinājuma.
Vecumdienas pavadīja dzimtajā Bavārijā, kur mira 1956. gada 29. aprīlī 79 gadu vecumā.
Trīszirdziņu aizsardzība
Vēsture
Trīszirdziņu aizsardzība rodas melnajiem izvairoties no četrzirdziņu aizsardzības (3. ... Zg8-f6). Pirmoreiz lietota partijā Stauntons — Kohrens (1841). To pētījuši Janišs (1843) un Stauntons (1847).
Karlušs Albertu Parreira
Karlušs Albertu Gomešs Perreira (pt, dzimis ) ir bijušais Brazīlijas futbola treneris. Kā trenerim, viņam pieder rekords par visvairāk aizvadītajiem FIFA Pasaules kausa finālturnīriem (6 reizes). Šajos turnīros viņš ir piedalījies ar piecām nacionālajām izlasēm: Kuveitu (1982.), AAE (1990.), Brazīliju (1994. un 2006.), Saūda Arābiju (1998.) un Dienvidāfriku (2010.). Ar Brazīlijas futbola izlasi uzvarējis 1994. gada FIFA Pasaules kausā, 2004. gada Copa América un 2005. gada FIFA Konfederāciju kausā. Viņš ir arī vienīgais treneris, kurš ir uzvarējis Āzijas kausā ar divām izlasēm (ar Kuveitu 1980. gadā un Saūda Arābiju 1988. gadā).
Parreira ir viens no veiksmīgākajiem treneriem, kurš pats nav profesionāli spēlējis futbolu.
Latvijas futbola izlase 2024. gada Eiropas čempionāta kvalifikācijā
Latvijas izlase ir ielozēta kvalifikācijas D grupā kopā ar Horvātiju, Velsu, Armēniju, un Turciju. Finālturnīram kvalificēsies katras grupas pirmo divu vietu ieguvēji. Vēl trīs ceļazīmes uz finālturnīru tiks sadalītas izslēgšanas spēlēs (play-off), dalībniekus nosakot pēc 2022.—2023. gada UEFA Nāciju līgas rezultātiem.
Karlušs Albertu Parreira
Sasniegumi
Fluminense
Fenerbahçe
Brazīlija
Rīgas Svētā Jāzepa katoļu baznīca
20. gadsimta sākumā koka ēka piederēja Kreijbergam, vēlāk — Preikam. 20. gados ēkā darbojās kino "Zarja". 30. gados no Spilves lidlauka šeit veda lidmašīnu daļas remontam. 1937. gadā ēku iegādājās Svētā Jāzepa draudze. No 1986. līdz 1992. gadam koka ēkas vietā tika uzcelta ķieģeļu baznīca.
2011. gada terorista uzbrukums Norvēģijā
2011. gada terora akti Norvēģijā bija divi terorisma uzbrukumi Oslo, Norvēģijā,, kas bija vērsti pret valdību, civiliedzīvotājiem un Darba partijas jauniešu nometni, kurā kopā dzīvību zaudēja 77 cilvēki.
Vispirms notika bumbas sprādziens Regjeringskvartalet (valdības ēku kvartāls) Norvēģijas galvaspilsētā Oslo plkst. 15.25.22 (CEST). Bumba tika izgatavota no mēslojuma un dīzeļdegvielas maisījuma, kas tika ievietota mašīnas aizmugurē. Mašīna tika novietota biroja ēku korpusa, kur atradās Norvēģijas premjerministra Jensa Stoltenberga birojs un citas valdības ēkas, priekšā. Sprādzienā tika nogalināti astoņi cilvēki, kā arī tika ievainoti vismaz 209, no kuriem 12 guva nopietnus ievainojumus.
Otrs uzbrukums notika mazāk nekā divas stundas pēc pirmā Ūtejas salā notiekošajā vasaras nometnē. Nometni organizēja Darbas partijas jaunatnes līga, kas bija Norvēģijas vadošās Darba partijas jauniešu nodaļa. Šāvējs, kas bija tērpies Norvēģijas policista uniformā, guva piekļuvi salai un uzsāka apšaudi, kas bija vērsta pret nometnes dalībniekiem un kurā tika nogalināti 69 cilvēki,  tāpat vismaz 110 cilvēki tika ievainoti, 55 no kuriem ievainojumi bija nopietni. 69. upuris mira slimnīcā divas dienas pēc slaktiņa. Starp mirušajiem bija premjerministra Stoltenberga draugi un Norvēģijas kroņprinceses Metes Māritas pusbrālis.
Šis bija nāvējošākais uzbrukums Norvēģijā kopš Otrā pasaules kara, vēlākajā aptaujā tika atklāts, ka vidēji katrs ceturtais norvēģis "pazina kādu, kas bija iesaistīts uzbrukumā". Eiropas Savienība, NATO un vairākas valstis izteica atbalstu Norvēģijai un nosodīja uzbrukumus. Norvēģijas premjerministrs saņēma ziņojumu, kurā tika atzīts, ka Norvēģijas policija varēja novērst sprādzienu Oslo centrā un noķert šāvēju Ūtejā ātrāk.
Kosa (sala)
Kosa (gr) ir Grieķijai piederoša sala Egejas jūrā Dienvidsporādu arhipelāgā. Trešā lielākā Dodekanesas sala pēc Rodas un Karpatas. Tās lielākā apdzīvotā vieta un centrs ir Kosas pilsēta. Antīkajos laikos uz salas bija Asklēpija templis un Hipokrata iedibināta ārstu skola.
Ruduki
Ruduki ir ciems Nautrēnu pagastā, Rēzeknes novadā. Atrodas 268 km attālumā no Rīgas.
Ciema apkārtnē atrodas Nautrēnu novadpētniecības muzejs, bērnudārzs, vidusskola.
Beatrise Marineljo
Beatrise Mansilja Marineljo (es; dzimusi, bijusi precējusies kā Beatrise Makartūra (en)) ir Čīles un ASV starptautiskā meistare šahā (1980).
Biogrāfija
Šahu sākusi spēlēt trīspadsmit gadu vecumā. 1980. gadā uzvarējusi Čīles sieviešu šaha čempionātā. 1990. gadā pārcēlusies uz dzīvi ASV un strādājusi par šaha treneri Maiami.
Divas reizes piedalījusies Pasaules čempionāta šahā sievietēm starpzonu turnīros:
Pārstāvējusi ASV Pasaules šaha olimpiādē:
Par panākumiem turnīros FIDE 1980. gadā viņai piešķīrusi starptautiskās meistares (WIM) nosaukumu. 2005. gadā kļuvusi par FIDE treneri, bet 2012. gadā par FIDE starptautisko organizatoru (IO).
No 2003. līdz 2005. gadam bijusi ASV šaha federācijas prezidente, bet no 2003. līdz 2007. gadam ASV šaha federācijas valdes locekle.
Željezovce
Vēsture
Rakstos pirmoreiz minēta 1274. gadā. Tāpat kā lielākā daļa no Slovākijas teritorijas, Željezovce gadsimtiem atradusies Ungārijas sastāvā, tās ungāriskais nosaukums ir Želīza (Zselíz). Pēc Pirmā pasaules kara iekļāvās Čehoslovākijā. No 1993. gada - Slovākijā.
Cilvēki
2001. gadā vairums pilsētas iedzīvotāju bija ungāri (51,25 %) un slovāki (47,1 %). Pēc reliģiskās pārliecības - katoļi (61,27 %), nereliģiozi (18,43 %), luterticīgie (6,37 %).
Pilsētā atrodas firsta Esterhāzi bijušā vasaras rezidence, kurā 1818. un 1824. gada vasaras pavadīja Francis Šūberts, mācīdams Esterhāzi meitas un radīdams dažus no saviem pazīstamākajiem darbiem, piemēram, Marche militaire.
Fakti
Pilsētas vārdā nosaukta neolīta arheoloģiskā kultūra (Želiezovská skupina), kas uzplaukusi starp 5000. un 4700. gadu p. m. ē.
British American Tobacco
British American Tobacco ir Apvienotās Karalistes tabakas izstrādājumu uzņēmums, kas bāzēts Londonā. Uzņēmums ir dibināts 1902. gadā. 2019. gadā tas bija lielākais cigarešu ražotājs pasaulē pēc pārdotā apjoma.
Maksi Klebers
Maksimiliāns (Maksi) Klebers (de; dzimis Vircburgā) ir vācu basketbolists, spēlē centra vai spēka uzbrucēja pozīcijā, Vācijas basketbola izlases dalībnieks. Pašlaik (2021) pārstāv NBA klubu Dalasas "Mavericks".
British American Tobacco
British American Tobacco pārdod produkciju apmēram 180 valstīs, no kurām apmēram 50 tā ir tirgus līdere. Pazīstamāko kompānijas zīmolu vidū ir Dunhill, Lucky Strike, Kent, Pall Mall, Benson & Hedges un Rothmans
Uzņēmuma akciju primārais tirgus ir Londonas fondu birža, kur tā ir FTSE 100 indeksa sastāvdaļa. Akcijas tiek kotētas arī Ņujorkas fondu biržā, kā arī Harares, Johannesburgas, Nairobi biržā.
Maksi Klebers
NBA
M. Klebers noslēdza līgumu ar NBA klubu Dalasas "Mavericks" un oktobrī debitēja pasaules spēcīgākajā basketbola līgā. Pēc divām sezonām NBA 2019. gada vasarā noslēdza jaunu līgumu ar "Mavericks".
Nacionālā izlase
Spēlējis Vācijas basketbola izlasē Eiropas čempionāta kvalifikācijas spēlēs 2014. gadā.
Rudušku vecticībnieku lūgšanu nams
Rudušku vecticībnieku lūgšanu nams ir 1876. gadā celts vecticībnieku lūgšanu nams, kas atrodas Krāslavas novada Andzeļu pagasta Rudušku ciemā, uz ziemeļiem no pagasta centra Andzeļiem.
Timsmales ezers
Timsmales ezers ir dabas liegums Jēkabpils novadā. Izvietojies Variešu pagasta ziemeļaustrumos austrumos uz ziemeļiem no autoceļa V794, aizņem Baltezeru (45 ha) un apkārtējos mežu masīvus. Izveidots 2004. gadā, lai aizsargātu vienu no izcilākajiem Latvijas dzidrūdens ezeriem — ar mazmineralizētu ūdeni, mezotrofajiem hidroķīmiskajiem rādītājiem, izcilu īpaši aizsargājamās sugas — šaurlapu ežgalvītes atradni. Liegums ir iekļauts Natura 2000 — Eiropas nozīmes aizsargājamo dabas teritoriju tīklā.
Kazennijtoreca
Kazennijtoreca (uk) ir upe Ukrainā, Doneckas apgabalā, Severskijdoņecas labā krasta garākā pieteka. Sākas Doņecas skrausta ziemeļaustrumu nogāzēs austrumos no Novohrodivkas, tek ziemeļu virzienā, ietek Severskijdoņecā pie Rajhorodokas. Lielākās pietekas ir Suhijtoreca (97 km, kreisā) un Krivijtoreca (88 km, labā). Upe stipri piesārņota.
Inga Hurcilava
Inga Hurcilava (ka; dzimusi ) ir Gruzijas starptautiskā lielmeistare šahā (2013).
Biogrāfija
Trīskārtēja Gruzijas sieviešu šaha čempionātu uzvarētāja (1991, 1997, 2000). 2000. gadā Ņūdelī piedalījusies Pasaules šaha čempionātā sievietēm pēc izslēgšanas sistēmas, kurā 1. kārtā uzvarējusi Nonu Gaprindašvili, bet 2. kārtā zaudējusi Viktorijai Čmilītei. 2015. gadā Gruzijas pilsētā Čakvi piedalījusies Eiropas individuālajā šaha čempionātā.
Par panākumiem turnīros FIDE 2013. gadā Hurcilavai piešķīra starptautiskās lielmeistares (WGM) nosaukumu.
NG-17
NG-17 bija ASV uzņēmuma Northrop Grumman kravas kosmosa kuģa Cygnus (S.S. Piers Sellers) Starptautiskās kosmosa stacijas (SKS) apgādes misija NASA programmā Commercial Resupply Services 2 (CRS-2). Kravas kuģis orbītā tika palaists 2022. gada 19. februārī, darbību beidza 2022. gada 29. jūnijā.
Sējas ozols
Vēsture
Koks varētu būt iestādīts 1567. gadā, kad muižu savā īpašumā ieguva Juhans Zeige (Johan Seyge jeb Zöge). No muižnieka uzvārda cēlies Sējas muižas latviskais nosaukums.
NG-17
Kosmosa kuģis nosaukts par godu 2016. gadā mirušajam ASV astronautam Pīrsam Sellersam, godinot viņa lomu Starptautiskās kosmosa stacijas būvē.
Derīgā krava
Kopējā kravas masa bija 3800 kg. Kosmosa kuģa hermētiskajā nodalījumā atradās 3700 kg kravas: lietas apkalpei (1352 kg), rezerves daļas stacijas iekārtām (1030 kg), krava zinātniskajiem pētījumiem (896 kg), datoru iekārtas (35 kg), ārpuskuģa aktivitāšu aprīkojums (60 kg). Nehermetizētā krava bija 100 kg.
Kravā bija arī nanopavadonis NACHOS.
Lidojuma gaita
Cygnus NG-17 tika palaists 17:40:07 UTC ar nesējraķeti Antares 230+ no Vidusatlantiskā reģionālā kosmoporta (MARS) starta laukuma LP-0A.
21. februārī Cygnus pietuvojās stacijai. 09:44 UTC kosmosa kuģi satvēra ar stacijas manipulatoru, ko vadīja Radža Čari. 12:02 UTC Cygnus bija pievienots pie Unity moduļa apakšējās pieslēgvietas.
29. jūnijā kravas kuģis tika novadīts no orbītas; tas sasniedza atmosfēras blīvos slāņus un 06:55 UTC sadega virs Klusā okeāna dienvidu daļas.
Dominikānas administratīvais iedalījums
Dominikānas administratīvo iedalījumu veido 31 province (spāņu: provincia) un 1 nacionālais distrikts (spāņu: Distrito Nacional). Valsts teritoriālais iedalījums ir noteikts konstitūcijā. Visas provinces sīkāk iedalās 159 municipalitātēs (spāņu: municipios). Pēc platības lielākā Dominikānas administratīvā vienība ir Sanhuanas province (3 569,39 km²), bet mazākā — Nacionālais apvidus (91,6 km²). Pēc iedzīvotāju skaita visvairāk dzīvo Santodomingo provincē (3 263 053 iedzīvotāji), bet vismazāk Pedernalesas provincē (52 165 iedzīvotāji).
Ruduški
Ruduški ir ciems Andzeļu pagastā, Krāslavas novadā. Atrodas 284 km attālumā no Rīgas.
Ciema apkārtnē atrodas Rudušku vecticībnieku baznīca, ūdenstilpes Grižanku ezers , Rudušku ezers.
Fīlips Šalls fon Bells
Fīlips Šalls fon Bells (, dzimšanas gads nezināms, miris 1560. gadā) bija pēdējais Livonijas ordeņa landmaršals. Komandēja Livonijas spēkus Ērģemes kaujā, saņemts gūstā un nogalināts Maskavā.
Dzīvesgājums
Livonijas ordenī no apmēram 1540. gada. No 1545. gada Rīgas pils pārvaldnieks (Hauskomtur), no 1551. gada Alūksnes komturs. Sākoties Livonijas karam, kļuva par Livonijas ordeņa landmaršalu. 1560. gada 3. augustā, uzzinājis, ka krievu karaspēks devies no Tartu uz Viljandi, uzbruka tam netālu no Lugažiem, iesaistoties Ērģemes kaujā, un piedzīvoja smagu sakāvi. Gūstā tika saņemti Šalls fon Bells un 11 komturi.
Tika aizvests uz Maskavu pie Ivana IV, kur it kā izaicinošas uzvedības dēļ tūlīt pēc tikšanās ar caru sodīts ar nāvi. Viņa brāļa Bernta Šalla fon Bella kapakmens atrasts 1823. gadā un glabājas Kremļa muzejā.
Kamjaņecas tornis
Kamjaņecas tornis (be, ru) ir 13. gadsimtā celta Volīnijas stila aizsardzības būve, kas saglabājusies Baltkrievijas dienvidrietumu pilsētā Kamjaņecā.
31 metru augsto ķieģeļu torni starp 1271. un 1288. gadu uzbūvēja Volīnijas kņaza Vladimira Vasiļkoviča meistars Aleksa. Baltkrievijas teritorijā tika uzcelti vēl vismaz pieci šāda stila torņi, tomēr saglabājies ir tikai viens. 1903. gadā tika veikta torņa rekonstrukcija un izpēte, vienlaicīgi nopostot seno valni. Kopš 1960. gada tornī atrodas Brestas apgabala muzeja filiāle.
Lautas grāfiste
Lautas grāfiste (en, ga) ir grāfiste Īrijā, Lensteras provincē. Lautas grāfiste ir mazākā grāfiste Īrijā pēc platības, taču tajā ir vislielākais iedzīvotāju blīvums (izņemot Dublinu) — 160 cilvēki uz km². Grāfistes pārvaldes centrs atrodas Dandolkā. grāfistē dzīvoja 139 100 iedzīvotāji.
Lautas grāfiste robežojas ar Ziemeļīriju no ziemeļiem, ar Mītas grāfisti no dienvidiem, ar Monahanas grāfisti no rietumiem un ar Īrijas jūru no austrumiem.
Etimoloģija
Lautas grāfiste nosaukta Lautas ciema vārdā. Ciema nosaukums Lú cēlies no seno ķeltu dieva Luga, kas bija viens no ievērojamākajiem dieviem vecajos īru mītos un leģendās. Vēsturiski nasaukumam bijuši dažādi uzrakstīšanas veidi — Lugmad, Lughmhaigh, un Lughmhadh.
Vēsture
Lautas grāfiste aizņem redzamu vietu senīru pasakās. Vikingu laikos tā nonāca vikingu ietekmē, par ko liecina nosaukums — Carlingford Lough. 9. gadsimtā vikingi uzcēla fortu Annagasānā.
14. gadsimta sākumā Edvarda Brūsa skotu armija tika sakauta Foghārtas kaujā netālu no Dandolkas, un Edvards zaudēja ne tikai savas tiesības uz karalisti, bet arī dzīvību.
Ģeogrāfija
Lautas grāfistes kopējā platība ir 826 km² — tā ir mazākā no 32 grāfistēm Īrijā pēc platības. Tā robežojas ar Ziemeļīriju no ziemeļiem, ar Mītas grāfisti no dienvidiem, ar Monahanas grāfisti no rietumiem un ar Īrijas jūru no austrumiem. Dandolka ir grāfistes pārvaldes centrs, tā atrodas 80 km no Belfāstas un 85 km no Dublinas. Lautas grāfiste atrodas vistālāk ziemeļos no visām grāfiste Lensteras provincē un tā ir vienīgā grāfiste provincē, kurai ir kopīga robeža ar Ziemeļīriju.
Lielākā daļa Lautas grāfistes ir daļa no centrālās zemienes, kura parasti ir aptuveni 60 metri virs jūras līmeņa. Tikai viena astotā daļa no grāfistes ir neapgūtās zemes, no kuām lielākā daļa atrodas Karlingfordas pussalas kalnos ziemeļaustrumos. Daudzas kūdras purvu platības ir iztīrītas un zeme tiek izmantota ganībām un labības audzēšanai.
Klimats
Lautas grāfistē ir mērens okeāna klimats (Kepena klimata klasifikācija Cfb) ar vēsām, mitrām vasarām un maigām ziemām, ko spēcīgi ietekmē Atlantijas okeāna straumes. Piekrastes daļā parasti ir maigākas ziemas un vēsākas, un vējainākas vasaras nekā iekšzemes daļā. Jūlijā visā grāfistē dienas maksimālā temperatūra parasti ir 18—23 °C (64—73 °F), savukārt nakts minimālā temperatūra ir 10—14 °C (50—57 °F) diapazonā. Janvāris un februāris ir aukstākie mēneši, un dienas vidējā minimālā temperatūra parasti nokrītas zem 2 °C (36 °F).
Iedzīvotāji
Grāfistē ir divas dominējošās apdzīvotās vietas — Dandolka, kas atrodas grāfistes ziemeļos, un Droheda, kas atrodas dienvidos uz robežas ar Mītas grāfisti. Šīs divas pilsētas kopā veido aptuveni 58,3% no grāfistes kopējā iedzīvotāju skaita un ir attiecīgi ir 6. un 8. lielākā pilsēta pēc iedzīvotājiem Īrijā. Drogheda ir lielākā no grāfistes pilsētām, tomēr pilsētas dienvidu nomale, kurā dzīvo aptuveni 5000 iedzīvotāju, atrodas Mitā. Tādējādi Dundalka ir lielākā apdzīvotā vieta, kas pilnībā atrodas Lautā, kā arī grāfistes administratīvais centrs.
Kopš 20. gadsimta 60. gadiem Lauta ir piedzīvojusi strauju iedzīvotāju skaita pieaugumu, piecdesmit gadu laikā no 1966. līdz 2016. gada tautas skaitīšanai tas ir gandrīz dubultojies. Tā pieauguma temps (4,9%) kopš 2011. gada tautas skaitīšanas ierindojas 7. vietā no 26 Īrijas grāfistēm. Tomēr grāfistes ziemeļu daļās gar Ziemeļīrijas robežu no 2011. līdz 2016. gadam bija vērojams neliels iedzīvotāju skaita samazinājums.
2016. gadā Louta sasniedza 128 884 iedzīvotāju skaitu, kļūstot par vienu no nedaudzām grāfistēm, kuras pārspēja pirms bada sasniegto iedzīvotāju maksimumu.
Lielākās apdzīvotās vietas
2016. gada tautas skaitīšanas laikā vislielākās pēc iedzīvotāju skaita apdzīvotās vietas Lautā bija:
Nacionālais sastāvs
Atšķirībā no citām Lensteras provinces grāfistēm, kurām raksturīga masveida migrācija no Dublinas, Lautā ir viens no augstākajiem pamatiedzīvotāju īpatsvariem Īrijā. Apmēram divas trešdaļas (66,2%) Lautas iedzīvotāju ir dzimuši grāfistē. 2016. gadā cilvēki no Dublinas veidoja tikai 7% no Lautas iedzīvotājiem, salīdzinot ar kaimiņos esošo Mītas grāfisti ar 28% iedzīvotāju no Dublinas. Kopā 18 638 cilvēki (14,6%) dzimuši citviet Īrijā un 24 509 cilvēki (19,2%) dzimuši ārpus valsts.
Lautā tāpat kā citās pierobežas grāfistēs, Ziemeļīrijas iedzīvotāji veido lielāko daļu ārpus Īrijas Republikas dzimušo cilvēku Lautā. Ziemeļīrijā dzimušie veido 5,5% Lauta iedzīvotāju, savukārt Apvienotajā Karalistē dzimušie veido vēl 3,1% iedzīvotāju.
Neskaitot Apvienoto Karalisti, piecas lielākās ārzemnieku grupas Lautā ir: poļi (2,2%), lietuvieši (1,6%), nigērieši (0,7%), latvieši (0,6%) un pakistānieši (0,45%).
Ivans Strods
Ivans Strods, arī Jānis Strods (1894—1938) bija latviešu izcelsmes padomju militārais darbinieks. Pirmā pasaules kara un Krievijas pilsoņu kara dalībnieks Sibīrijā un Tālajos Austrumos.
Dzīvesgājums
Dzimis 1894. gada 10. aprīlī Ludzā feldšera Jēkaba Stroda ģimenē. Mācījās Ludzas draudzes skolā un trīsgadīgajā pilsētas skolā. Piedalījās Pirmā pasaules karā Rietumu un Ziemeļu frontēs 11. Somijas pulka sastāvā (1914—1916). Tika divas reizes ievainots, par drošsirdību kaujās apbalvots ar Svētā Jura krusta visām četrām šķirām. Kara beigas sagaidīja 81. rezerves pulkā Erevānā praporščika pakāpē.
Pēc Oktobra revolūcijas iestājās Sarkanajā armijā un piedalījās Krievijas pilsoņu kara cīņās Sibīrijā un Tālajos Austrumos, kur krita gūstā un no 1918. gada novembra līdz 1919. gada decembrim bija ieslodzīts Oļokminskas cietumā Jakutijā.
Pēc atbrīvošanas 1920. gadā tika iecelts par Tālo Austrumu Republikas Tautas revolucionārās armijas jātnieku vienības komandieri, 1921. gadā paaugstināts par bataljona komandieri un pulka komandiera palīgu.
No 1921. gada decembra līdz 1922. gada martam Strods piedalījās 2800 km garā ziemas karagājienā no Irkutskas līdz Jakutskai, lai apspspiestu pretpadomju sacelšanos Jakutijā. 1922. gada februārī un martā viņa vadītā kavalērijas vienība uzvarēja ģenerāļa A. Pepeļajeva (Пепеляев) karaspēku tagadējā Amgas ulusā. 1923. gada decembrī I. Strods sakāva D. Donskoja vadīto partizānu vienību Irkutskas guberņā. Par piedalīšanos Krievijas Pilsoņu kara kaujās viņš saņēma trīs Sarkanā Karoga ordeņus. Pēc pilsoņu kara beigām 1926. gadā pabeidza Sarkanās armijas augstāko virsnieku kursus «Выстрел» ("Šāviens") un iestājās VK(b)P (1927). 1927. gadā Strodu veselības stāvokļa dēļ demobilizēja un nosūtīja strādāt uz Tomskas OSOAVIAHIM (PSRS civilās aizsardzības organizācijas) nodaļu. Sarakstīja divus atmiņu krājumus, kas izdoti 1933. gadā un pēc nāves 1961. gadā.
Lielā terora laikā viņu 1937. gada 4. februārī apcietināja un ieslodzīja Maskavas NKVD cietumā. PSRS Augstākās tiesas Kara kolēģija 1937. gada 19. augustā Strodam "par piedalīšanos pretpadomju teroristiskā organizācijā" piesprieda nāvessodu, ko izpildīja tajā pašā dienā. Līķis sadedzināts Maskavas Jaunās Donas kapsētas (Новое Донское кладбище) krematorijā un apglabāts masu kapā. Pēc citiem datiem, nāvessods izpildīts 1938. gada 4. februārī.
Brazīlijas reģioni
Brazīlijas reģioni ir Brazīlijas iedalījuma vienības. Šie reģioni nav ierakstīti konstitūcijā vai noteikti likumos, bet tos izmanto, lai būtu vieglāk pārskatīt Brazīlijas ģeogrāfiju, kā arī sociālos un ekonomiskos faktorus. Brazīlija ir iedalīta piecos reģionos, katrs no reģioniem sastāv no vismaz trīs štatiem.
Tomāšs Kundrāteks
Spēlētāja karjera
Iepriekš Kundrāteks ir spēlējis AHL komandās Hartfordas "Wolf Pack", Konektikutas "Whale" un Hēršijas "Bears", NHL komandā Vašingtonas "Capitals", KHL komandās Rīgas "Dinamo", Bratislavas "Slovan", Ņižņijnovgorodas "Torpedo" un Pekinas "Kunlun Red Star".
Čehijas hokeja izlases sastāvā ir spēlējis divos Pasaules čempionātos un 2018. gada ziemas olimpiskajās spēlēs.
Ugunsdzēsības kuģis
Ugunsdzēsības kuģis (fireboat - angļu val.) ir specializēts kuģošanas līdzeklis ar sūkņiem un ūdens lielgabaliem, kurš paredzēts cīņai ar piekrastes un kuģu ugunsgrēkiem. Apvienotajā Karalistē ugunsdzēsības kuģus dēvē par ugunsdzēsības laivām (fire-float - angļu val.). Pirmie ugunsdzēsības kuģi parādījās 19. gadsimta vidū un tie bija ar ugunsdzēsības aprīkojumu apgādāti velkoņi.
Tos bieži izmanto ugunsgrēku dzēšanai piestātnēs un pret ostas akvatoriju vērstajās noliktavu daļās, jo ar šiem kuģiem var tieši dzēst būvju nesošās konstrukcijas. Tā kā sūknēšanai izmanto zem korpusa esošo ūdeni, tā pieejamība nav ierobežota. Ugunsdzēsības kuģus var izmantot arī, lai sniegtu atbalstu krasta ugunsdzēsējiem, ja ūdens pieejamība ir ierobežota vai nav vispār, piemēram, zemestrīcei sabojājot maģistrālos ūdens cauruļvadus. Tā notika Sanfrancisko pēc 1989. gada Lomas - Prietas zemestrīces (Loma Prieta - angļu val.).
Daži modernie ugunsdzēsības kuģi spēj sūknēt desmitiem tūkstošu litru ūdens minūtē. Piemēram, Losandželosas ugunsdzēsības pārvaldes (Los Angeles Fire Department - angļu val.) otrais ugunsdzēsības kuģis Warner Lawrence spēj suknēt 2,4 m3/s līdz pat 122 m augstumā.
Sabiedrība ugunsdzēsības kuģus visbiežāk redz demonstrējot ūdens sūkņu darbu ar lieliem visos virzienos vērstiem ūdens strūklu veidotiem lokiem. Visbiežāk tas notiek sagaidot ierodamies floti vai vēsturiskus kuģus.
Dažkārt ugunsdzēsības kuģus izmanto, lai ugunsdzēsējus, neatliekamās medicīnas ārsta palīgus un ārstus kopā ar to aprīkojumu nogādātu uz salām vai citiem kuģiem. Dažus var izmantot kā ledlaužus, piemēram, Čikāgas ugunsdzēsības pārvaldes (Chicago Fire Department - angļu val.) kuģis Victor L. Schlaeger var lauzt 20 līdz 30 cm biezu ledu. Tie var pārvadāt ūdenslīdējus un virsūdens glābējus. Kuģu pasažierus nelaimes gadījumā var nocelt ar dažāda veida glābšanas kuģiem, tajā skaitā ugunsdzēsības kuģiem. Glābšanas kuģus var izmantot arī naftas un ķīmiskā piesārņojuma savākšanai upēs, ezeros un jūrās. Piemēram, Helsinku glābšanas pārvaldes (Helsinki Rescue Department - angļu val.) rīcībā ir dažāda tipa kuģošanas līdzekļi ugunsgrēku dzēšanai, glābšanai un naftas piesārņojuma savākšanai.
Ugunsgrēku dzēšanā, glābšanas darbos un neatliekamās medicīniskās palīdzības sniegšanai izmanto arī hidrokopterus, cieta korpusa piepūšamās laivas, ventilatora laivas un pat kuģus uz gaisa spilvena un helikopterus.
Pilsētas ar ugunsdzēsības kuģiem parasti ir izvietotas pie lielām ūdenstilpēm un tām ir ostas. Mazākas ugunsdzēsības pārvaldes, kurām nav lielu resursu, izmanto cieta korpusa piepūšamās laivas vai arī citu glābšanas organizāciju (neatliekamās medicīniskās palīdzības, krasta apsardzes, bruņoto spēku) kuģošanas līdzekļus.
Vēsture
Pirmās rakstveida ziņas par ugunsdzēsības laivas būvi ir no 1765. gada, kad tādu uzbūvēja Londonas ugunsgrēku apdrošināšanas sabiedrībai Sun (Sun Fire Insurance Company - angļu val.). Tas bija rokas sūknis mazā laivā, kuru uz ugunsgrēka vietu airēja tās komanda. Līdzīgu kuģošanas līdzekli imperiālajam ugunsgrēku apdrošināšanas birojam (Imperial Fire Insurance Office - angļu val.) Bristolē, 1780. gados uzbūvēja Džeimss Hilhauzs (James Hillhouse - angļu val.). Visus ugunsdzēsības darbus Bristolē veica vai nu privātas apdrošināšanas sabiedrības, vai arī ostas uzņēmums (Docks Company - angļu val.), līdz 1876. gadā kā policijas struktūrvienība tika izveidota Bristoles ugunsdzēsības brigāde. Ņujorkā, sākot no 1809. gada, jūras ugunsgrēku dzēšanā izmantoja mazu laivu ar rokas sūkni. 19. gadsimta vidū sāka parādīties pašgājējas, tvaika ugunsdzēsības laivas. 1866. gadā Ņujorkas ugunsdzēsības pārvalde (Fire Department of the City of New York (FDNY) - angļu val.) iznomāja glābšanas velkoni John Fuller kā pilsētas pirmo pašgājēju ugunsdzēsības kuģi. Pirms John Fuller, sākot no 1700. gadu beigām, FDNY izmantoja uz baržām un lielām airu laivām uzstādītus rokas sūkņus. Pirmos ar nolūku būvētos tvaika kuģus ieviesa Bostonas ugunsdzēsības pārvalde (William F. Flanders) un FDNY (William F. Havenmeyer) attiecīgi 1873. un 1875. gadā. Pirmais Eiropas ugunsdzēsības kuģis bija Bristoles Fire Queen, kuru 1884. gadā uzbūvēja Londonas uzņēmums Shand Mason & Co darbam pilsētas ostā. 16,61 m garais peldlīdzeklis bija apgādāts ar trīs cilindru tvaika sūkni, kurš ar ūdeni apgādāja divas lielas ugunsdzēsības šļūteņu spoles; vienu no tām 1900. gadā nomainīja pret ūdens monitoru jeb lielgabalu. Fire Queen ekspluatēja līdz 1922. gadam.
Halāts
Halāts (no ar (khilat), kas savukārt no fa) ir brīvs, nepiegulošs apģērbs, kuru visā pasaulē dažādiem nolūkiem valkā gan vīrieši, gan sievietes. Tas parasti nosedz visu rumpi, abas rokas līdz plaukstām un daļēji arī kājas. Halāts parasti ir aizverams no priekšas ar pogām vai sasienot ar jostu, bet izmanto arī rāvējslēdzēju vai vispār neaizveramus halātus.
Halātus bieži izmanto kā darba apģērbu medicīnā, ķīmijā, bioloģijā, pārtikas rūpniecībā un citās nozarēs. Šādus halātus parasti valkā higiēnas un drošības dēļ. Piemēram, ķīmijas laboratorijās halāts pasargā valkātāju no bīstamu un kaitīgu vielu nokļūšanas uz apģērba vai ādas, bet pārtikas ražošanā tas aizsargā produktus no nevēlamu vielu klātbūtnes, kas tur varētu nokļūt no halāta valkātāja vai tā apģērba.
Sofija Šneidere
Karjera
Ar biatlonu sāka nodarboties 2009. gadā. 2015. gada Eiropas jaunatnes olimpiskajā festivālā izcīnīja divas bronzas medaļas — iedzīšanā un jauktajā stafetē. Tajā pašā gadā viņa piedalījās arī savā pirmajā Pasaules čempionātā jauniešiem, kas norisinājās Raubičos. Augstvērtīgāko rezultātu sasniedza iedzīšanā, ieņemot 7. vietu. Nākamā gada Pasaules čempionātā jauniešiem individuālajā distancē ieguva 4. vietu, sprintā bija 12., bet iedzīšanā sestajā vietā. 2015. gada decembrī IBU kausa junioriem posmā Austrijā divreiz izcīnīja otro vietu.
2017. gada Pasaules čempionātā junioriem Brezno 12,5 km individuālajā distancē ieņēma 4. vietu, bet stafetē kopā ar Vanesu Foigtu un Annu Veideli izcīnīja sudraba medaļu. Arī nākamajās divās sezonās piedalījās Pasaules čempionātos junioriem, bet pie medaļām netika. 2020. gada janvārī pirmo reizi piedalījās IBU kausa posmā pieaugušajiem.
Pasaules kausa sacensībās debitēja Kontiolahti ar 87. vietu sprintā. 2021.—2022. gada sezonā piedalījās tikai vienā Pasaules kausa posmā, pamatā startējot IBU kausa sacensībās. 2022. gada Eiropas čempionātā jauktajā stafetē ieguva sudraba medaļu.
Džeks Batlends
Džeks Batlends (en; dzimis ) ir Anglijas futbolists, vārtsargs, Anglijas futbola izlases dalībnieks. Kopš 2023. gada spēlē Skotijas Premjerlīgas kluba Rangers sastāvā.
Rīgas Kristus Karaļa katoļu baznīca
Rīgas Kristus Karaļa Romas katoļu baznīca ir Romas Katoļu baznīcas dievnams Meža prospektā 86, Rīgā. Baznīcas draudze apvieno Sarkandaugavā un tās apkaimē dzīvojošus katoļticīgos iedzīvotājus.
Vēsture
Pirmās lūgšanu telpas Sarkandaugavā un tās apkaimē dzīvojošiem katoļticīgiem iedzīvotājiem atradās Duntes ielā 52, privāta piecstāvu nama pirmajā stāvā, bet tās draudzes vajadzības neapmierināja.
Baznīcas celtniecība sākta 1935. gadā pēc arhitekta Indriķa Blankenburga un K. Reisona projekta, pamatus iesvētīja 1935. gada 27. oktobrī metropolīts A. Springovičs. Tomēr turpmākajiem būvniecības darbiem līdzekļu nepietika. Draudze rīkoja labdarības pasākumus, lai savāktu naudu.
1938. gadā projektu pārstrādāja būvinženieris A. Strazdiņš.
1939.gadā Latvijas prezidents K. Ulmanis ziedoja celtniecībai 5 tūkstošus latu. 1940. gadā Romas pāvests Pijs XII pieškīra jaunceltnes līdzekļu vākšanas loterijai apzeltītu krustu ar mākslinieciski veidotu Pestītāja attēlu, kuru izdevās laimēt Rudzātu prāvestam A. Juhnevičam.
Celtniecība ilga līdz 1944. gadam. Iesvētīšana notika 1943. gada 26. aprīlī.
Draudzes pirmais prāvests līdz izceļošanai uz Zviedriju bija Kazimirs Vilnis. Pēc Otrā pasaules kara draudzi vadīja prāvests Pāvils Jankovskis, kurš pēc nāves apbedīts baznīcas dārzā.
Siltumradis
Siltumradis ir 18.—19. gadsimta fizikā lietots apzīmējums hipotētiskai vielai, ar kuru centās izskaidrot siltuma parādības. Siltumraža jeb kaloristiskās teorijas aplamība tika atklāta pēc eksperimentu veikšanas un nostiprinoties molekulāri kinētiskajai teorijai (19. gs. vidus), taču kopš tiem laikiem termodinamikā ir saglabājušies daži jēdzieni, kuru ietekme mēdz būt nevēlama, jo tie nepareizi apraksta siltuma parādības.
Rīgas Kristus Karaļa katoļu baznīca
Vēsture
Baznīcas tornis pēc oriģinālā projekta tika uzstādīts tikai 2003.—2004. gadā.
Rīgas Kristus Karaļa draudzē par vikāru kalpojis Romas katoļu Baznīcas Rīgas arhibīskaps metropolīts Zbigņevs Stankevičs.
Siltumradis
Siltumraža būtība un tā teorijas ietekme
Pēc siltumraža teorijas, siltumradis ir plūstoša viela, kura pieplūde ķermenim izraisa tā sasilšanu, bet aizplūde — atdzišanu un kura kopējais daudzums pasaulē ir nemainīgs.
Bez mūsdienu termodinamikā izmantojamajiem jēdzieniem (gan vispārpieņemtiem terminiem, piemēram, 'siltuma daudzums', 'siltumietilpība', gan kļūdainiem vārdu savienojumiem, piemēram, 'siltuma krājums', 'siltuma enerģija') siltumraža teorijas ietekme izpaužas arī kā nepareizi priekšstati par siltumprocesiem. Galvenā siltumraža teorijas ietekmes problēma ir tā, ka cilvēkiem bieži rodas priekšstats par siltumu kā par kaut ko fizikālajos ķermeņos esošu (bet siltums, līdzās darbam, ir enerģijas pārneses veids).
Vēsture
Sākotnēji siltuma skaidrojumi netika atdalīti no degšanas skaidrojumiem, tā, pēc Behera un Štāla (17. gs.), siltuma parādības izskaidroja ar flogistona teoriju. 1783. gadā Lavuazjē, veicis degšanas eksperimentus un secinājis, ka flogistona teorija neatbilst to rezultātiem, ieviesa siltumraža kā siltuma substances jēdzienu. Siltumraža teoriju stiprināja Bleks ar saviem pētījumiem. 1780. gados radās uzskats, ka aukstumu rada īpašs fluīds, taču Prevo aizstāvēja uzskatu, ka aukstumu rada siltumraža trūkums. Starp siltumraža teorijas piekritējiem bija Karno un Klapeirons.
Līdzās siltumraža (kaloristiskajai) teorijai pastāvēja kinētiskā teorija, kuras atbalstītāji bija Ņūtons, Heigenss, Lomonosovs, Bēkons, Dekarts, Eilers, Bernulli, Džouls, Majers, Helmholcs, Tindāls u.c. un kuri saistīja siltumparādības ar īpašu kustības veidu. Jau 18. gs. eksperimentāli tika pierādīta siltumraža teorijas neatbilstība īstenībai — 1798. gadā Rumfords pierādīja, ka vielas siltumietilpība nemainās, sasmalcinot ķermeni (pēc siltumraža teorijas, siltumietilpība palielinās, ķermenim esot sadalītam mazākās daļās); 1799. gadā Deivijs izraisīja berzi starp diviem ledus gabaliem, kas atradās bezgaisa, no saules stariem aizsargātā tilpnē, un novēroja, ka ledus kūst (ledus kušanai nepieciešams noteikts siltuma daudzums, bet siltumradis no apkārtējās vides piekļūt nevarēja). Pēc tam, kad tika noskaidrots, ka siltumradis nepastāv, attīstību varēja gūt iekšējās enerģijas izzināšana. Kopā ar siltumraža teoriju tika noliegta arī siltuma neiznīcības aksioma (tās vietā nostiprinājās enerģijas nezūdamības likums).
Aiva Vīksna
Izglītība
1991. gadā Latvijas Universitātē ieguvusi ķīmiķes, pasniedzējas kvalifikāciju, kas 2012. gadā pielīdzināta profesionālajam maģistra grādam (Mg.chem) un piektā līmeņa profesionālajai kvalifikācijai.
Uzņēmējdarbība
1991. gadā nodibināja savu pirmo uzņēmumu. 1993. gadā nodibināja izdevniecību "Lietišķās informācijas dienests" un līdz 2013. gadam bija tās izpilddirektore. Kopš 2014. gada ir "Lietišķās informācijas dienesta" biznesa attīstības vadītāja un izdevniecības dibinātās pieaugušo neformālās izglītības iestādes "Bilances akadēmija” direktore.
2014. gadā kopā ar partneriem nodibināja katamarānu ražošanas uzņēmumu SIA “O YACHTS”. 2017. gadā nodibināja SIA “LatBan sindikātu Nr.1”.
Sabiedriskās aktivitātes
1996. gadā sāk aktīvi iesaistīties vairākās sabiedriskās organizācijās, kā arī pievēršas labdarībai. Biedrības “Līdere” idejas autore un dibinātāja, valdes priekšsēdētāja (2003).
Kopš 2011. gada ir goda biedre un padomes locekle Latvijas—Lielbritānijas Tirdzniecības kamerā. 2010. gadā kļuvusi par Junior Achievement Latvia padomes locekli. 2006. gadā ir ievēlēta par Latvijas Darba devēju konfederācijas (LDDK) viceprezidenti. Kopš 2005. gada ir arī Latvijas Republikas Ekonomikas ministrijas Mazo un vidējo komersantu un amatniecības konsultatīvās padomes locekle. Kopš 2015. gada ir biedrības LATBAN (“Latvijas Biznesa eņģeļu tīkls”) biedre.
Kopš 2007. gada ir vairāku Latvijas augstskolu vieslektore par tēmām “Līderība un motivācija”, “Kā uzsākt biznesu”, “Mentorings”, “Biznesa eņģeļi” u.c.
Kopš 2011. gada līdz 2020.gadam darbojies kā padomes locekle Latvijas—Lielbritānijas Tirdzniecības kamerā.
Politiskā darbība
2022. gadā kandidēja 14. Saeimas vēlēšanās no Apvienotā saraksta Vidzmes saraksta un tika ievēlēta 14. Saeimā.
Apbalvojumi
2005. gadā saņēmusi valsts apbalvojumu —  Atzinības krustu par kultūras mecenātismu.
2003. gadā piešķirts sabiedriskais apbalvojums Cicerona Balva par atbalstu kultūras projektiem.
Rudzāteņas
Rudzāteņas ir ciems Rudzātu pagastā, Līvānu novadā. Atrodas 193 km attālumā no Rīgas.
Apdzīvotā vieta atrodas pie autoceļa P62.
Figūru modelēšana
Figūru modelēšana ir tehnika 3D modelēšanā, kur primitīva figūra (četrstūris, cilindrs, lode, u.c.) tiek izmantota, lai izveidotu pamata formu gala modelim. Pamata forma tiek izgrebta, lai veidotu gala modeli. Šis process izmanto vairākus atkārtojošus soļus, lai sasniegtu gala produktu, kas var novest pie efektīvākas un vairāk kontrolējama modelēšanas procesa.
Apakšgrupa
Apakšgrupas modelēšana ir atvasināta no idejas, ka darbs ir progresējis, ja mākslinieks vēlas, lai viņa darbs tiktu attēlots mazāk ass vai kantains. Katra skaldne tiktu sadalīta mazākās, vairāk detalizētākās skaldnēs (parasti kopā pa 4). Tomēr vairāk pieredzējušiem figūru modelētājiem izdodas izveidot viņu skaldnes modeli bez tā sadalīšanas apakšgrupās. Būtībā figūru modelēšana tiek sadalīta ļoti vienkāršā poligona vadības konceptā.
Četrstūris
Kvadrātveida virsmas, kuras parasti sauc par četrstūriem, ir būtiska vienība figūru modelēšanā. Ja mākslinieks sāk modelēšanu ar kubu, tad māksliniekam būs 6 četrstūrveida skaldnes pirms presēšanas. Kamēr lielākā daļa 3D modelēšanas lietotņu nodrošina neierobežota izmēra skaldnes iespējas, to rezultāti bieži vien ir vairāk paredzami un patstāvīgi strādājot ar četrstūriem. Tas ir tāpēc, ka uzzīmējot X un savienojot to ar četrstūra virsotnēm, tā pamatne gandrīz vienmēr paliks tāda pati. Gandrīz vienmēr, jo, kad četrstūris ir kas cits bez perfekta paralelograma (piemēram, rombs vai trapece), tad pamatne parasti būs atšķirīga. Arī sadalot četrstūri divos vai četros trijstūros, tas padara vieglāku modeļa sagatavi priekš programmatūras, kas var apstrādāt tikai trijstūrus
Priekšrocības un trūkumi
Figūru modelēšana ir modelēšanas metode, kas ir ātra un viegli apgūstama. Tā ir arī ievērojami ātrāka nekā ievietojot katru punktu atsevišķi. Tomēr ir sarežģīti pievienot lielu daudzumu detaļu modelim, izmantojot šo veidošanas tehniku bez pieredzes.
Ingrīda Aljaga Fernandesa
Ingrīda Jadira Aljaga Fernandesa (es; dzimusi Limā) ir Peru starptautiskā meistare šahā (2018).
Biogrāfija
2012. gadā Hantimansijskā piedalījusies Pasaules šaha čempionātā sievietēm pēc izslēgšanas sistēmas, kurā 1. kārtā zaudējusi Viktorijai Čmilītei. 2018. gadā Hantimansijskā Pasaules šaha čempionātā sievietēm pēc izslēgšanas sistēmas 1. kārtā zaudējusi Valentīnai Guņinai.
Pārstāvējusi Peru komandu Pasaules šaha olimpiādēs, kurās piedalījusies 5 reizes (2004-2006, 2010-2012, 2016).
Par panākumiem turnīros FIDE 2004. gadā viņai piešķīra FIDE meistares nosaukumu (WFM), bet 2018. gadā - starptautiskās meistares nosaukumu (WIM).
Mazalakste
Mazalakste ir ciems Talsu novada Dundagas pagastā. Izvietojies pagasta vidusdaļā Alakstes upes krastos pie autoceļa V1367 3,5 km no pagasta centra Dundagas, 37 km no novada centra Talsiem un 161 km no Rīgas.
Zinātne un Tehnika
Fantastikas displejs
Žurnālā publicētie zinātniskās fantastikas stāsti sadaļā "Fantastikas displejs":
Annešs Bērings Breivīks
Annešs Bērings Breivīks (no, ; dzimis Oslo, Norvēģijā) ir notiesāts terorists, kas bija vainīgais 2011. gada terorista uzbrukumā Norvēģijā. viņa izraisītajā valdības ēku sprādzienā Oslo gāja bojā astoņi cilvēki. Vēlāk Breivīks nogalināja vēl 69 cilvēkus, pārsvarā jauniešus, Darba partijas jauniešu nometnē masu apšaudē Ūtejas salā. 2012. gada augustā viņš tika apsūdzēts un notiesāts par masu slepkavībām, sprādziena izraisīšanu ar upuriem un terorismu.
Uzbrukuma dienā Breivīks elektroniski publicēja tekstu krājumu 2083: A European Declaration of Independence, kurā aprakstīja savu galēji labējo kareivīgo ideoloģiju.
Divas tiesu psihiatru komandas, kuras bija nozīmējusi tiesa, pirms lietas iztiesāšanas novērtēja Breivīka psiholoģisko stāvokli. Pirmajā atskaitē Breivīks tika atzīts par nepieskaitāmu, jo cieš no paranoidālās šizofrēnijas. Otrais psihiatru novērtējums tika veikts pēc sabiedrības kritikas saņemšanas par pirmo novērtējumu. Otrais novērtējums tika publicēts nedēļu pirms tiesas sākuma, tajā tika apgalvots, ka Breivīks ne uzbrukuma veikšanas brīdī, ne novērtējuma izdarīšanas brīdī nebija psihiski slims. Tā vietā viņam tika diagnosticēti narcistiski personības traucējumi. Viņa tiesas process sākās, un tas beidzās.
Oslo apgabala tiesa atzina Breivīku par pieskaitāmu un vainīgu 77 cilvēku slepkavībā. Viņam tika piespriests 21 gads cietumā (maksimāli iespējamais sods Norvēģijā par šādiem pārkāpumiem), tika noteikts, ka cietumā jāpavada vismaz desmit gadi un cietumsods var tikt pagarināts tik ilgi, kamēr Breivīks uzskatāms par draudu sabiedrībai. Breivīks neatzina tiesas leģitimitāti, tādējādi neakceptējot tās lēmumu. Viņš apgalvo, ka nevar iesniegt apelācijas sūdzību, jo tādējādi viņš atzītu Oslo apgabala tiesas autoritātes leģitimitāti.
Gutjerress
Gutjerress (es, no personvārda Gutjerrs (Gutierre); sieviešu dzimtē Gutjerresa) ir spāņu cilmes uzvārds. Cilvēki ar šo uzvārdu:
Mirko Millers
Mirko Millers (de, dzimis ) ir Šveices hokejists, spēlē aizsarga pozīcijā. Pašlaik (2018) Millers pārstāv NHL komandu Ņūdžersijas "Devils". Iepriekš Millers ir spēlējis Šveices hokeja līgas klubā Klotenes "Flyers", AHL klubos Vorčesteras "Sharks", Sanhosē "Barracuda" un Bingemtonas "Devils", kā arī NHL klubā Sanhosē "Sharks".
Šveices hokeja izlases sastāvā ir spēlējis 2018. gada Pasaules čempionātā.
Elfrīda Rapa
Elfrīda Rapa (dzimusi Pētersone,, mirusi ) bija latviešu pedagoģe un grāmatu izdevēja. Latviešu Sieviešu Nacionālās Līgas valdes locekle. Viena no 1944. gada 17. marta Latvijas Centrālās padomes memoranda parakstītājām. Bija precējusies ar grāmatizdevēju un vienu no apgāda "Valters un Rapa" dibinātājiem Jāni Rapu.
Dzīvesgājums
1919. gadā beigusi Rīgas 3. vidusskolu, 1922. gadā — Izglītības ministrijas pirmsskolas skolotāju kursus. No 1922. gada 1. septembra bija audzinātāja Rīgas Parauga pamatskolas bērnudārzā. Pēc apprecēšanās ar Jāni Rapu 1934. gadā darbojās a/s "Valters un Rapa", bija valdes locekle, atbildīga par bērnu literatūras izdošanu.
Pēc Otrā pasaules kara strādāja Rīgas 49. pamatskolā un vidusskolā. Mūža nogalē vadīja Annas Brigaderes muzeju "Sprīdīši" Tērvetē.
Vēveri
Vēveri var būt:
Georgijs Martinovs
Georgijs Martinovs (ru; dzimis, Grodņā, miris ) bija krievu padomju rakstnieks fantasts, PSRS Rakstnieku savienības biedrs.
Biogrāfija
Dzimis Grodņā dzelzceļa inženiera ģimenē. 1920. gadā viņa vecāki izšķīrās, līdz ar to Georgijam 14 gadu vecumā nācās pamest mācības un sākt strādāt par remontstrādnieku uz dzelzceļa Jekaterinodarā.
1927. gadā ģimene (Georgijs un viņa māte ar savu māsu) pārcēlās uz Ļeņingradu. Martinovs iestājās Ļeņingradas karaskolā, taču 1931. gadā nelaimes gadījumā zaudēja 80 procentus dzirdes, līdz ar to viņa militārā karjera beidzās.
No 1931. gada strādāja Leņingradas tehnisko gumijas izstrādājumu rūpnīcā par elektromontieri, vēlāk par meistaru, elektroiekārtu ekspluatācijas rajona priekšnieku, rūpnīcas elektroceha priekšnieku. 1932. gadā apprecējās.
Lielā Tēvijas kara dalībnieks, karojis Ļeņingradas, pēc tam Baltijas frontē, apbalvots ar Sarkanās Zvaigznes ordeni un medaļām.
Pirmās publikācijas no 1955. gada. 1956. gadā kļuva par PSRS Rakstnieku savienības biedru.
Daiļrade
Martinovs nebija vairs jauns, kad pievērsās literatūrai. Savu pirmo fantastisko romānu "Viesis no bezgalības" viņš sāka rakstīt 1951. gadā, 45 gadu vecumā. Tas bija stāsts par Lielā Tēvijas kara dalībnieku, ko atdzīvinājuši pēcteči no tālas nākotnes. Tomēr varonis, neraugoties uz gādību un rūpēm, kuras par viņu izrāda pēcteči, nejūtas kā pilnvērtīgs nākotnes sabiedrības loceklis.
Romāns Мир угасшей жизни (1955) kļuva par rakstnieka pirmo publicēto darbu. Romāna sižets ir tradicionāls: četru kosmonautu ceļojums uz Marsu un Veneru, kas norisinās uz sacensības fona starp padomju un amerikāņu kosmonautiem. Sacensība, protams, beidzas ar pārliecinošu padomju kosmonautu uzvaru. Vēlāk šis romāns kļuva par pirmo grāmatu triloģijā — tam sekoja romāni Сестра Земли (1959) un Наследство фаэтонцев (1960), kas vēlāk tika apvienoti romānā Звездоплаватели (1960). Varoņi veic otru ekspedīciju — jau uz Veneru. kā arī atrod pazudušās planētas Faetona zināšanu krātuvi.
1957. gadā iznāca viens no Martinova pazīstamākajiem romāniem Каллисто, kopā ar romānu Каллистяне (1960) veidojot diloģiju.
Pirmajā romānā aprakstīta augsti attīstības civilizācijas pārstāvju no Sīriusa sistēmas ierašanās uz Zemes. Turpinājuma romānā zemieši atnācēju kosmosa kuģī dodas uz viņu planētu, uz kuras pastāv attīstīta komunistiskā iekārta.
Pēc kritiķu domām, viens no labākajiem Martinova romāniem ir Гианэя (1963; 1965; 1971). Ceļojot Saules sistēmā ar kosmosa kuģi — asteroīdu, zemieši atrod zvaigžņu kuģi, no kura uz asteroīdu desantējas citplanētiešu meitene Gianeja, pats kuģis tūlīt pēc tam uzsprāgst. Palikusi viena jaunajā pasaulē, Gianeja cenšas tajā iejusties. Taču, lai cik jauka nebūtu Zeme, tā Gianejai nespēj aizstāt dzimto planētu, un viņa atņem sev dzīvību. Vēlāk (1971) Martinovs pēc lasītāju lūguma uzrakstīja šim romānam vēl divas daļas, kurās Gianeja brīnumainā kārtā atgriežas dzīvē, apprecas ar galveno varoni un dzemdē viņam dēlu. Šāds papildinājums gan izsauca neviennozīmīgu lasītāju reakciju.
Pēc Гианэя sekoja romāns Спираль времени (1966), kurā stāstīts par citplanētiešu piedzīvojumiem dažādos Zemes vēstures posmos, par viņu tikšanos ar atlantiem un ļaudīm no nākotnes. Kaut arī šis romāns tiek uzskatīts par mazāk veiksmīgu kā iepriekšējie rakstnieka darbi, tas ir labs piedzīvojumu zinātniskās fantastikas paraugs.